CELEX: 62011CN0409
Language: da
Date: 2011-08-01 00:00:00
Title: Sag C-409/11: Anmodning om præjudiciel afgørelse indgivet af Fővárosi Bíróság (Republikken Ungarn) den 1. august 2011 — Csonka Gábor m.fl. mod den ungarske stat

26.11.2011   
            
            
               DA
            
            
               Den Europæiske Unions Tidende
            
            
               C 347/7
            
         Anmodning om præjudiciel afgørelse indgivet af Fővárosi Bíróság (Republikken Ungarn) den 1. august 2011 — Csonka Gábor m.fl. mod den ungarske stat
   (Sag C-409/11)
   2011/C 347/11
   Processprog: ungarnsk
   
      Den forelæggende ret
   
   Fővárosi Bíróság
   
      Parter i hovedsagen
   
   
      Sagsøger: Gábor Csonka, Tibor Isztli, Dávid Juhász, János Kiss, Csaba Szontágh
   
      Sagsøgt: Den ungarske stat
   
      Præjudicielle spørgsmål
   
   
               1)
            
            
               Havde den ungarske stat på det tidspunkt, hvor sagsøgerne forvoldte skade, gennemført direktiv 72/166/EØF (1), navnlig med hensyn til de forpligtelser, der er fastsat i direktivets artikel 3? Kan dette direktiv anses for at have direkte virkning i forhold til sagsøgerne?
            
         
               2)
            
            
               Kan en privatperson, hvis rettigheder er blevet tilsidesat, fordi den ungarske stat ikke har gennemført direktiv 72/166/EØF, på grundlag af gældende fællesskabsret kræve, at denne stat efterkommer direktivet, ved direkte at påberåbe sig fællesskabslovgivningen over for medlemsstaten med henblik på, at denne opfylder sin pligt til at sikre de rettigheder, som den pågældende er tillagt i henhold til direktivet?
            
         
               3)
            
            
               Kan en privatperson, hvis rettigheder er blevet tilsidesat, fordi direktiv 72/166/EØF ikke er blevet gennemført, i overensstemmelse med gældende fællesskabsret kræve erstatning for tab fra den medlemsstat, der er skyld i denne undladelse?
            
         
               4)
            
            
               For det tilfælde, at spørgsmål 3 besvares bekræftende, påhviler det således den ungarske stat at betale erstatning enten for sagsøgernes tab eller til de personer, der er blevet skadet i trafikuheld, der er forårsaget af sagsøgerne?
            
         
               5)
            
            
               I direktivet er der nærmere bestemt fastsat følgende: »Medlemsstaterne træffer de nødvendige foranstaltninger, således at alle lovpligtige ansvarsforsikringer for motorkøretøjer […] dækker hele Fællesskabets område på grundlag af en enkelt præmie [med hensyn til forårsagede skader]«.
            
         
               6)
            
            
               Kan medlemsstaten stilles til ansvar, hvis tab er lidt som følge af en fejl ved udformningen af lovgivningen?
            
         
               7)
            
            
               Er bestemmelserne i regeringsdekret nr. 190/2004 af 8. juni om obligatorisk ansvarsforsikring for motorkøretøjer (190/2004. (V.8) Korm. rendelet a gépjármű üzembentartójának kötelező felelősségbiztosításról) (herefter »regeringsdekret nr. 190/2004«), som trådte i kraft den 1. januar 2010, forenelige med bestemmelserne i direktiv 72/166/EØF, eller har Ungarn snarere tilsidesat sin forpligtelse til at gennemføre dette direktiv i ungarsk ret?
            
         
      (1)  Rådets direktiv 72/166/EØF af 24.4.1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT L 103, s. 1).